หลังประจำเดือนหมด1วัน เลยมีเพสสัมพันกับแฟน ปล่อยในพอผ่านมา1ชั่วโมง มีเลือดออกมาอีก จะเป็นอะไรไหมค่ะ
สวัสดีค่ะ หลังการที่ประจำเดือนหมดไป 1 วันนั้น ยังสามารถทำให้เกิดการตั้งครรภ์ได้ค่ะ ไม่ควรพยายามทำการนับวันเพื่อคุมกำเนิด เพราะโอกาสผิดพลาดสูงมาก ยิ่งถ้าประจำเดือนมาไม่ค่อยสม่ำเสมอ จะทำการนับวันใดๆไม่ได้เลยการมีเลือดออกทางช่องคลอดหลังมีเพศสัมพันธ์ดังกล่าวมา อาจจะยังเป็นเลือดประจำเดือนที่ค้างอยู่ในวันท้ายๆ หรือเลือดออกจากสาเหตุอื่นๆเช่น การฉีกขาดของอวัยวะเพศหญิงภายนอก การมีเนื้องอกที่ปากมดลูกหรือมดลูก การติดเชื้อที่ช่องคลอดหรือปากมดลูก เป็นต้นดังนั้นสังเกตอาการ ถ้าเลือดยังออกต่อเนื่อง ไม่หยุดไป ควรไปพบแพทย์เพื่อตรวจเพิ่มเติม และหากเป็นเลือดออกที่สัมพันธ์กับการมีเพศสัมพันธ์ทุกครั้งก็ควรไปพบแพทย์เช่นกันในเบื้องต้น งดการมีเพศสัมพันธ์ไปก่อน ไม่สวนล้างช่องคลอด ยังไม่ซื้อยาปรับฮอร์โมนใดๆมาใช้เองค่ะ